钦定古今图书集成/明伦汇编/闺媛典/第113卷 > 皇清十九 > 林菶娘
## 钦定古今图书集成/明伦汇编/闺媛典/第113卷 > 皇清十九 > 林菶娘

按《漳州府志》：“林菶娘，漳浦林光尚女。幼聪慧，能识字，许聘同邑吴鹤。鹤死，菶娘欲往奠，父母难之。乘间雉经，家人破户救之，誓死不更字。会有议婚者至，菶娘取吴氏纳币所制衣衣之贴身，夜投井死。衣带间有字曰：‘尸归吴’。父母乃闻于吴，而与鹤合葬焉。县令旌其闾。”